Vallo Toomet

Vallo Toomet (sündinud 24. veebruaril 1960 Otepääl) on eesti ajakirjanik ja suhtekorraldaja.

Ta lõpetas 1977. aastal Nõo Keskkooli ja 1982. aastal Tallinna Polütehnilise Instituudi.

Aastatel 1991–1992 töötas ta Eesti Televisioonis reporteri ja saatejuhina, seejärel kuni 1995. aastani Reklaamitelevisioonis toimetajana. Aastatel 1995–1997 oli ta ETV uudistetoimetuse juhataja.

Ta on olnud muu hulgas TV1 ja Tallinna Sadama nõukogu liige. 2004. aastal mõisteti ta süüdi ümbrikupalkade maksmises TV1 töötajatele.

Alates 2001. aastast töötas Vallo Toomet Eesti Päevalehes; esialgu oli ta majandustoimetuse juht ja alates 2007. aastast uudistejuht. Alates aprillist 2011 märtsini 2012 oli ta Eesti Päevalehe peatoimetaja. 2012. aastal oli ta kaks kuud majandusajakirja Forbes eestikeelse väljaande peatoimetaja.Toomet lahkus Forbesi peatoimetaja kohalt liigse pinge tõttu, Postimees, 3. august 2012.. 2012. aasta lõpus sai ta Eesti Kaitseväe teavitusosakonna ülema asetäitjaks ja 2014. aastal kaitseväe peastaabi strateegilise kommunikatsiooni osakonna juhatajaks.Eesti Kaitseväe koduleht

Isiklikku
Tiina Toomet on Vallo Toometi abikaasa.

Viited

Kategooria:Eesti ajakirjanikud
Kategooria:Nõo Reaalgümnaasiumi vilistlased
Kategooria:Tallinna Tehnikaülikooli vilistlased
Kategooria:Sündinud 1960